Ritratt fl-isfond: DOI, MECP .td_uid_2_60b11b660739c_rand.td-a-rec-img{text-align:left}.td_uid_2_60b11b660739c_rand.td-a-rec-img img{margin:0 auto 0 0} F'Ħal Qormi se jkun qiegħed isir ġnien ġdid li se jissemma għall-eks Sindku tal-istess raħal Renald Falzon. Falzon kien safa' vittma tal-Covid-19 fl-età ta' 46 sena. Huwa miet fit-13 ta' Novembru 2020 ftit ġimgħat wara li tilef lil missieru li kien vittma tal-istess virus ukoll. Imut is-Sindku ta' Ħal Qormi; kellu l-coronavirus Il-proġett se jkun qiegħed isir bl-appoġġ ta' Ambjent Malta u se jkun qiegħed isir investiment ta' €200,000. Dan tħabbar mill-Ministru għall-Ambjent, it-Tibdil fil-Klima u l-Ippjanar Aaron Farrugia, li spjega li l-proġett, li qed isir mill-Kunsill Lokali bħala parti mill-inizjattiva 'Inħaddru Pajjiżna', immexxija mill-Ministeru, se jirriżulta f'diversi interventi fi ġnien fil-Housing Estate Ta' Farsina. F'dan il-ġnien se jkunu qegħdin jitħawlu diversi siġar u arbuxxelli, u se jkun hemm diversi inizjattivi oħra fosthom tisbiħ tas-sit, xogħlijiet ta' tħaffir, xogħlijiet u tisħiħ tal-konkrit, xogħlijiet fuq mogħdijiet, pavimentar u xogħlijiet fit-toroq, installazzjoni ta' elementi tal-ilma, tagħmir tad-dawl, landscaping u għamara tat-triq. Il-Ministru spjega li żoni bħal toroq, pjazez u spazji pubbliċi oħra li huma nieqsa mill-ħdura u l-benefiċċji fiżiċi u psikoloġiċi assoċjati, ġew magħżula mill-kunsilli lokali stess. L-ispeċi tal-pjanti li se jitħawlu huma adattati għal dawn is-siti, abbażi tal-kundizzjonijiet ambjentali tagħhom, u introdotti skont il-linji gwida tal-landscaping tal-ERA u jistgħu jikkonsistu fi speċi indiġeni jew inkella speċi barranin li huma adattati għall-klima xotta tal-gżejjer Maltin. .td_uid_3_60b11b660765e_rand.td-a-rec-img{text-align:left}.td_uid_3_60b11b660765e_rand.td-a-rec-img img{margin:0 auto 0 0}